**1**

|  |  |  |  |
| --- | --- | --- | --- |
| **Τάξη** | Α΄ Γυμνασίου | | |
| **Θεματικό Πεδίο** | **Άνθρωποι του Θεού (Προφήτες-Άγιοι)**  **ΜΩΥΣΗΣ** | | |
| **Θεματική Ενότητα** | Οι άνθρωποι ζητούν καθοδήγηση απ’ τον Θεό  *(4 δ.ω.)* | | |
| **Κατηγορία Δραστηριοτήτων** | **Δραστηριότητα Ομαδοσυνεργασίας** | | |
| **Γενικός τίτλος** | Κολλάζ | | |
| **Τίτλος δραστηριότητας** | Ελευθερία | | |
| **ΠΜΑ του ΠΣ που υπηρετούνται** | -συσχετίζουν το αίτημα βιβλικών προσώπων για ελευθερία με σύγχρονες καταστάσεις.  -αναγνωρίζουν μέσα σε βιβλικές αφηγήσεις την ανθρώπινη ανάγκη για υποστήριξη και καθοδήγηση απ’ τον Θεό. | | |
| **Χρονική διάρκεια** | 20’ | | |
| **Αναλυτική Περιγραφή** | | | |
| Στόχος/οι | Οι μαθητές και μαθήτριες:  Εκφράζονται δημιουργικά  Συνεργάζονται  Αναλαμβάνουν ρόλους και εκπροσωπούν τις ομάδες τους.  Αξιοποιούν τις γνώσεις τους για τη βιβλική περιγραφή της ελευθερίας των Ιουδαίων από τη φαραωνική σκλαβιά | | |
| Ενέργειες του/της εκπαιδευτικού | Ενέργειες των μαθητών/μαθητριών | Υλικά | Τεκμηρίωση |
| 1. Ο/Η εκπαιδευτικός χωρίζει την τάξη σε ομάδες. Οργανώνει τα υλικά **(φωτογραφίες, μαρκαδόρους κ.λπ.)** στην έδρα.   Δίνει οδηγίες: «Αφού χωρίσετε τις αρμοδιότητες στην ομάδα, ο υπουργός εξωτερικών θα έρθει να παραλάβει τα υλικά με τα οποία θα εργαστείτε. Θα πρέπει να δημιουργήσετε όλοι και όλες μαζί μια σύνθεση που να απεικονίζει μια μέρα σκληρής δουλειάς (δουλείας) στην έρημο της Αιγύπτου για να χτιστούν νέες πόλεις. Προσπαθήσετε μέσα από την σύνθεσή σας να αποτυπώσετε τις σχέσεις που είχε ο άνθρωπος με τον Θεό, τους εργοδηγούς του Φαραώ και τους άλλους συνδούλους. Μπορείτε να ζωγραφίσετε αλλά και να χρησιμοποιήσετε τα υλικά που σας προσφέρονται. Έχετε 15’». | Οι μαθητές-τριες οργανώνουν τις ομάδες τους και μοιράζουν ρόλους **(πρόεδρο, γραμματέα, εκπρόσωπο, υπουργό εξωτερικών).**  Τα παιδιά σε ρόλο υπουργού εξωτερικών παραλαμβάνουν από τον/την εκπαιδευτικό τα απαιτούμενα υλικά.  Συζητούν και συναποφασίζουν πώς θα δημιουργήσουν την σύνθεσή τους. Εργάζονται ταυτόχρονα όλοι και όλες. | Φωτογραφίες από περιοδικά  Μαρκαδόροι  Έγχρωμα χαρτιά/χαρτόνια  Υλικά που φανερώνουν την εξαντλητική δουλειά των Εβραίων στην Αίγυπτο (μαστίγιο, τούβλο κ.λπ.)  Κόλλα  Χαρτιά Α3  Ψαλίδια | Το κολλάζ βοηθά τα παιδιά να εκφραστούν καλλιτεχνικά και να αποτυπώσουν τις θρησκευτικές τους γνώσεις, αλλά και τα συναισθήματά τους. Η ομαδοσυνεργασία ενεργοποιεί όλους τους μαθητές/όλες τις μαθήτριες, όπου εκφράζονται με ασφάλεια. Δίνει την δυνατότητα σε παιδιά με λιγότερη αυτοπεποίθηση, ή με μαθησιακές δυσκολίες να συνδεθούν, να υποστηριχτούν από τους ομηλίκους/τις ομήλικες τους, αλλά και να πάρουν πρωτοβουλίες. |
| 2) Καλεί τα παιδιά να κολλήσουν το κολλάζ τους στον πίνακα και να το παρουσιάσουν με συντομία. | Ο Υπουργός εξωτερικών επικολλά το κολλάζ της ομάδας στον πίνακα. Δίπλα στέκεται ο Εκπρόσωπος της ομάδας για να παρουσιάσει με συντομία την σύνθεση και το σκεπτικό της ομάδας. | Αυτοκόλλητη ταινία επικόλλησης | Οι μαθητές-τριες αναλαμβάνουν να εκπροσωπήσουν υπεύθυνα την ομάδα τους. Αποκτούν αυτοπεποίθηση και μαθαίνουν να εκφράζονται, να ακούν με σεβασμό, να παρατηρούν και να λειτουργούν δημοκρατικά. |
| **Ενέργειες του/της Εκπαιδευτικού πριν τη δραστηριότητα, αν απαιτούνται** | Έχει προηγηθεί η παρουσίαση και ανάλυση της βιβλικής περικοπής για την κλήση του Μωυσή στην έρημο και την εμφάνισή του ενώπιον του Φαραώ, γεγονός που σκλήρυνε τις συνθήκες σκλαβιάς των Εβραίων. Έχει φέρει επίσης υλικά που φανερώνουν την εξαντλητική δουλειά των Εβραίων στην Αίγυπτο | | |
| **Ενέργειες του μαθητή/της μαθήτριας πριν τη δραστηριότητα, αν απαιτούνται** |  | | |

**2**

|  |  |  |  |
| --- | --- | --- | --- |
| **Τάξη** | **A΄ Γυμνασίου** | | |
| **Θεματικό Πεδίο** | **ΘΕΟΣ** | | |
| **Θεματική Ενότητα** | **Ζωή με τον Θεό: Ο άνθρωπος δημιούργημα του Θεού.** | | |
| **Κατηγορία Δραστηριοτήτων** | **Άμεσης Διδασκαλίας** | | |
| **Γενικός τίτλος** | **Συννεφόλεξο:** | | |
| **Τίτλος δραστηριότητας** | **Κώδικες επικοινωνίας** | | |
| **ΠΜΑ του ΠΣ που υπηρετούνται** | **-αναγνωρίζουν την ανάγκη συμβουλών που θέτει ο Θεός στη ζωή των ανθρώπων.**  **-εξακριβώνουν τους κώδικες επικοινωνίας και σχέσεων ζωής που ορίζονται από τις Δέκα Εντολές.** | | |
| **Χρονική διάρκεια** | 15 λεπτά | | |
| **Αναλυτική Περιγραφή** | | | |
| Στόχος/οι | Οι μαθητές και μαθήτριες:  Να φέρουν στο επίπεδο του συνειδητού την υπάρχουσα γνώση τους περί της λύτρωσης του λαού από την αιγυπτιακή δουλεία και την αποκάλυψη του Θεού στην έρημο του Σινά, όπου και τους παρέδωσε τις οδοδείκτες ανακάλυψης της όντως Γης της Επαγγελίας.  Να έρθουν σε πρώτη επαφή με την έννοια ότι ο Θεός δεν επιβάλλει νόμους αλλά παρέχει με τις εντολές του σε κάθε άνθρωπο, τη δυνατότητα να συνυπάρξει και να τελειωθεί επικοινωνώντας και με Εκείνον  Να ασκηθούν στην παρατήρηση / ενσυναίσθηση  Να συνοψίσουν, κατηγοριοποιήσουν και ταξινομήσουν υπάρχουσα γνώση | | |
| ***Ενέργειες του/της εκπαιδευτικού*** *(Αναλυτικά σε φάσεις όσα κάνει και λέει ο/η εκπαιδευτικός στη διάρκεια της δραστηριότητας)* | ***Ενέργειες των μαθητών/μαθητριών***  (Αναλυτικά σε φάσεις όσα κάνουν και λένε στη διάρκεια της δραστηριότητας σε σχέση με τον/την εκπαιδευτικό, μεταξύ τους και το υλικό) | ***Υλικά***  (Όσα απαιτούνται για τη δραστηριότητα) | ***Τεκμηρίωση***  (Με σύντομο τρόπο δίνονται θρησκειοπαιδαγωγικά επιχειρήματα επιλογής και ανάπτυξης της δραστηριότητας) |
| 1. Ο/Η εκπαιδευτικός ζητά από τους μαθητές/-τριες να σκεφτούν για δύο λεπτά (2΄) και να γράψουν μέχρι πέντε βασικά χαρακτηριστικά της επικοινωνίας μεταξύ δύο προσώπων και ιδιαίτερα μεταξύ μιας πατρικής φιγούρας κι ενός παιδιού. | Οι μαθητές και μαθήτριες γράφουν σε χαρτί μέχρι πέντε βασικά χαρακτηριστικά μέσα της επικοινωνίας μεταξύ δύο προσώπων και ιδιαίτερα μιας γονεϊκής φιγούρας κι ενός παιδιού με βάση τις υπάρχουσες γνώσεις τους. | Χαρτί (καλύτερα σημειωματάριο ή τετράδιο μαθήματος), μολύβι/στιλό  Εναλλακτικά: Μαυροπίνακας ή Whiteboard και κιμωλίες ή μαρκαδόροι αντίστοιχα, καθώς και σπόγγοι κατάλληλοι για τον πίνακα. | Ανακαλούν την υπάρχουσα γνώση τους γύρω από την πραγματικότητα ***της επικοινωνίας που ζητά ο Θεός με τον άνθρωπο*** με βάση την παρατήρηση και τη βίωση. Καταγράφουν και μοιράζονται τα πρώτα συμπεράσματά τους, μέσα από μια διαδικασία συνειδητοποίησης και εκλεκτικής αξιολόγησης της σπουδαιότητάς τους.  Μέσα από την ακρόαση των προτάσεων συμμαθητών και δασκάλου, τη διαδικασία ταξινόμησης των εννοιών καθ’ ομάδας και κατά σπουδαιότητα, και την οργανωμένη αποτύπωσή τους σε εννοιολογικό χάρτη οικοδομούν νέα γνώση γύρω από την πραγματικότητα ***Θεός και επικοινωνία***. |
| 2) Ο/Η εκπαιδευτικός ζητά από τους μαθητές/-τριες να ανακοινώσουν τι έχουν γράψει και παράλληλα τα καταγράφει στον πίνακα. (Σημ. μπορεί να ζητήσει από μαθητή/τρια να καταγράψει στον πίνακα). | Οι μαθητές/τριες διαβάζουν τι έχουν γράψει ενώ ο καθηγητής (ή εντεταλμένος μαθητής/τρια) τα καταγράφει στον πίνακα |  |  |
| 3) Ο/Η εκπαιδευτικός ανοίγει και οδηγεί μια συζήτηση που αποσκοπεί στην ομαδοποίηση των όσων έχουν καταγραφεί, στην απάλειψη διπλών όμοιων ή πολύ παραπλήσιων εγγραφών, στην ιεράρχησή τους και στην τελική διαμόρφωση του εννοιολογικού χάρτη. | Οι μαθητές/τριες συμμετέχουν στη συζήτηση, επισημαίνοντας συνώνυμες και παραπλήσιες εκφράσεις, συμβάλλοντας στην ομαδοποίηση και ιεράρχηση των εννοιών  και στην τελική διαμόρφωση του εννοιολογικού χάρτη. |  |  |
| 4) Ο/Η εκπαιδευτικός ζητά από τους μαθητές/τριες να παρατηρήσουν για λίγο τον τελικό τους εννοιολογικό χάρτη, ενώ συνοψίζει τα ευρήματα που αποτυπώνονται σε αυτόν. Εναλλακτικά, ζητά από μαθητή/τρια να συνοψίσει. | Οι μαθητές/τριες παρατηρούν προσεκτικά τον εννοιολογικό χάρτη στην τελική του μορφή, ενώ ένας από αυτούς (ή ο/η εκπαιδευτικός) συνοψίζουν τα ευρήματα που αποτυπώνονται σε αυτόν. |  |  |
|  |  |  |  |
| Ενέργειες του/της Εκπαιδευτικού πριν τη δραστηριότητα, αν απαιτούνται | Ο/η Εκπαιδευτικός βεβαιώνεται ότι υπάρχει στην τάξη διαθέσιμος πίνακας και υλικό γραφής καθώς και σπόγγοι.  Δυνητικά (είναι επιθυμητό): Ο/η Εκπαιδευτικός έχει ζητήσει από τους μαθητές/τριες να φέρουν τετράδιο μαθήματος. | | |
| Ενέργειες του μαθητή/της μαθήτριας πριν τη δραστηριότητα, αν απαιτούνται | Οι μαθητές/τριες να φέρουν το σχολικό εγχειρίδιο και τετράδιο μαθήματος.  Δυνητικά, οι μαθητές/τριες μπορούν να έχουν ξεφυλλίσει το σχολικό εγχειρίδιο σε μια πρώτη εξοικείωση με το περιεχόμενό του. | | |

**3**

|  |  |  |  |
| --- | --- | --- | --- |
| **Τάξη** | Α΄ Γυμνασίου | | |
| **Θεματικό Πεδίο** | ΕΝΑΝΘΡΩΠΗΣΗ – ΧΡΙΣΤΟΣ | | |
| **Θεματική Ενότητα** | .Ο Θεός ανάμεσα στους ανθρώπους  *(3 δ.ω.)* | | |
| **Κατηγορία Δραστηριοτήτων** | Δραστηριότητα διαλόγου | | |
| **Γενικός τίτλος** | Βλέπω, ισχυρίζομαι, αναρωτιέμαι | | |
| **Τίτλος δραστηριότητας** | Η Εικόνα της Βάπτισης του Χριστού | | |
| **ΠΜΑ του ΠΣ που υπηρετούνται** | -αναγνωρίζουν το μήνυμα σωτηρίας όλων των ανθρώπων στην ενανθρώπηση του Υιού του Θεού.  -εντοπίζουν την ανταπόκριση του Χριστού στις ανθρώπινες ανάγκες μέσα από θαυματουργικές παρεμβάσεις Του (πχ. Γάμος Κανά, πολλαπλασιασμός άρτων κ.λπ.) | | |
| **Χρονική διάρκεια** | 15 λεπτά + χρόνος συνέντευξης +10 λεπτά αναφορά στην ολομέλεια | | |
| **Αναλυτική Περιγραφή** | | | |
| Στόχος/οι | Οι μαθητές και μαθήτριες:  Να αποκομίσουν εμπειρία με την αξιοποίηση της εμπειρίας των άλλων  Να αποκτήσουν γνώση ρωτώντας  Να συνεργαστούν  Να γίνουν ενεργοί ακροατές  Nα βελτιώσουν τις επικοινωνιακές τους δεξιότητες  Να έχουν μια άμεση επαφή με την εμπειρία της βάπτισης στο ύδωρ  Να αποκτήσουν μια άμεση γνώση για τη σημασία αυτής της εμπειρίας ως εξόδου από μία «κατάσταση» της ζωής σε μία «άλλη» | | |
| **Ενέργειες του/της εκπαιδευτικού** (Αναλυτικά σε φάσεις όσα κάνει και λέει ο/η εκπαιδευτικός στη διάρκεια της δραστηριότητας) | Ενέργειες των μαθητών/μαθητριών  (Αναλυτικά σε φάσεις όσα κάνουν και λένε στη διάρκεια της δραστηριότητας σε σχέση με τον/την εκπαιδευτικό, μεταξύ τους και το υλικό) | Υλικά  (Όσα απαιτούνται για τη δραστηριότητα) | Τεκμηρίωση (Με σύντομο τρόπο δίνονται θρησκειοπαιδαγωγικά επιχειρήματα επιλογής και ανάπτυξης της δραστηριότητας) |
| 1. Ο/Η εκπαιδευτικός σε έναν χάρτη επιδεικνύει στους μαθητές το σημείο της βάπτισης του Ιησού στον Ιορδάνη ώστε να συνειδητοποιήσουν την ιστορικότητα του θέματος. Μέσω των Google Maps μπορεί να ταξιδέψει με την τάξη του στο γεωγραφικό σημείο, όπως επί αιώνες έκαναν με πολλούς κινδύνους εκείνοι που κατόπιν ονομάζονταν τιμητικά «Χατζής».   Ζητά από τους μαθητές/-τριες να παρατηρήσουν ένα έργο τέχνης σχετικό με τη Βάπτιση του Ιησού. | Οι μαθητές και μαθήτριες  Απαντούν χρησιμοποιώντας  ταυτόχρονα και τα τρία στάδια (βλέπω, νομίζω, αναρωτιέμαι).  Υπάρχει η δυνατότητα να εστιάσουν ένα στάδιο κάθε φορά. Οπότε με τις κατάλληλες ερωτήσεις του εμψυχωτή  Δημιουργείται μια «σκαλωσιά» ή μια «γέφυρα»,  που τους οδηγεί στο επόμενο στάδιο. | Σημειωματάριο ή τετράδιο και κάρτες όπου θα γραφούν οι τελικές ερωτήσεις | Οι αντιδράσεις του κάθε μαθητή καταγράφονται -ή να  μαγνητοφωνούνται- και στο τέλος της δραστηριότητας δημιουργείται ένα  διάγραμμα ή ένας χάρτης με τις παρατηρήσεις, τις ερμηνείες και τις απορίες όλης της  τάξης. Το διάγραμμα αυτό πρέπει να είναι σε εμφανές σημείο μέσα στην αίθουσα  (π.χ. στον πίνακα), ώστε ο κάθε μαθητής να μπορεί να το βλέπει κατά τη διάρκεια του  κύκλου της μελέτης και να αντιπαραβάλλει τις δικές του παρατηρήσεις με τις  παρατηρήσεις και τα σχόλια όλης της τάξης.  **Η τεχνική αυτή χρησιμοποιείται** για να βοηθήσουμε τους μαθητές να προβούν σε προσεκτικές παρατηρήσεις και  στοχαστικές ερμηνείες, να διεγείρουμε την περιέργειά τους και να θέσουμε τις  βάσεις για μια συστηματική έρευνα και αναζήτηση.  Χρησιμοποιείται το μοτίβο ώστε οι μαθητές να σκεφθούν προσεκτικά  και να στοχαστούν γύρω από το «γιατί κάτι φαίνεται ή υπάρχει με κάποιο  συγκεκριμένο τρόπο» (εν προκειμένω ο «δράκων» εντός του ύδατος, η περιστερά επάνω, το χέρι του βαπτιστή.κ.ο.κ.) |
|  |  |  |  |
| Ενθαρρύνει τους μαθητές υποστηρίξουν θα μπορούσε να ακολουθήσει» ή «σε τι θα  μπορούσε να τους οδηγήσει αυτή τους η παρατήρηση» αναφορικά και με δική τους ανάλογη εμπειρία. | Οι μαθητές/τριες καταγράφουν αν θέλουν τα βασικά σημεία όσων «βλέπουν, ισχυρίζονται, αναρωτιώνται» |  |  |
| Ενέργειες του/της Εκπαιδευτικού πριν τη δραστηριότητα, αν απαιτούνται | Ο/η εκπαιδευτικός πρέπει να έχει προετοιμάσει αυτή τη δράση επιλέγοντας εικόνα της Βαπτίσεως του Κυρίου Ιησού στον Ιορδάνη. Μπορεί να συσχετίσει και με την Έξοδο του Ισραήλ μέσω της Ερυθράς θαλάσσης όπως και με τον Κατακλυσμό. | | |
| Ενέργειες του μαθητή/της μαθήτριας πριν τη δραστηριότητα, αν απαιτούνται |  | | |

4

|  |  |  |  |
| --- | --- | --- | --- |
| **Τάξη** | Α΄ Γυμνασίου | | |
| **Θεματικό Πεδίο** | ΧΡΙΣΤΟΣ | | |
| **Θεματική Ενότητα** | ΑΝΘΡΩΠΟΙ ΠΟΥ ΔΕΙΧΝΟΥΝ ΤΟΝ ΔΡΟΜΟ ΠΡΟΣ ΤΟΝ ΘΕΟ | | |
| **Κατηγορία Δραστηριοτήτων** | Δραστηριότητα Παιχνιδιού Δράσης | | |
| **Γενικός τίτλος** | **Διάδρομος συνείδησης** | | |
| **Τίτλος δραστηριότητας** | ΑΠΟ ΨΑΡΑΣ ΜΑΘΗΤΗΣ ΧΡΙΣΤΟΥ | | |
| **ΠΜΑ του ΠΣ που υπηρετούνται** | -δίνουν παραδείγματα μεταστροφής προς τον Θεό και εύρεσης νοήματος ζωής μέσα από βιβλικές αναφορές στους Μαθητές του Χριστού.  -προσδιορίζουν την αγιότητα των ανθρώπων μέσα από παραδείγματα της Βίβλου. | | |
| **Χρονική διάρκεια** | 15 λεπτά | | |
| **Αναλυτική Περιγραφή** | | | |
| Στόχος/οι | Οι μαθητές και μαθήτριες:  Να φέρουν στο επίπεδο του συνειδητού την υπάρχουσα γνώση τους αναφορικά με την κλήση μεγάλων ανδρών και γυναικών.  Να βιώσουν τα διλήμματα που προκύπτουν από την κλήση στον νοητικό και συναισθηματικό κόσμο εκείνου που δέχεται την κλήση για παρέμβαση χάριν του κόσμου.  Να τοποθετηθούν κριτικά. | | |
| Ενέργειες του/της εκπαιδευτικού (Αναλυτικά σε φάσεις όσα κάνει και λέει ο/η εκπαιδευτικός στη διάρκεια της δραστηριότητας) | Ενέργειες των μαθητών/μαθητριών  (Αναλυτικά σε φάσεις όσα κάνουν και λένε στη διάρκεια της δραστηριότητας σε σχέση με τον/την εκπαιδευτικό, μεταξύ τους και το υλικό) | Υλικά  (Όσα απαιτούνται για τη δραστηριότητα) | Τεκμηρίωση (Με σύντομο τρόπο δίνονται θρησκειοπαιδαγωγικά επιχειρήματα επιλογής και ανάπτυξης της δραστηριότητας) |
| 1. Ο/Η εκπαιδευτικός ανακαλεί την κλήση του Αβραάμ, του Μωυσή και του Ιωνά από την προϋπάρχουσα ύλη. Μετά επιδεικνύει στον Χάρτη και σε φωτογραφία την Οικία του Σίμωνα Πέτρου στην Καπερναούμ και την βάρκα ενός ψαρά της Γαλιλαίας (που έχει ανακαλυφθεί από εκείνη την περίοδο). Έτσι θα συνειδητοποιήσουν οι μαθητές την καθημερινότητα ενός υποψήφιου μαθητή.   2. Κατόπιν δημιουργεί δύο παράλληλες σειρές από τους μαθητές αφήνοντας στη μέση ένα διάδρομο. Αυτός εί­ναι ο διάδρομος συνείδησης ενός χαρακτήρα, που είναι σε δίλημμα.  3. Ζητείται από ιούς συμ­μετέχοντες των δύο πλευρών να βρουν επιχειρήματα σχετικά με το θέμα και να τα εκφράσουν με τέτοιο τρόπο ώστε να παριστά­νουν πραγματικά τη συνείδηση του χαρακτήρα. Άρα, δεν επιτρέπονται φωνές. Αντίθετα, πρέπει να είναι επιβλητικοί, όταν προσπαθούν να τον πείσουν. | Οι μαθητές και μαθήτριες  Ένας μαθητής που ενσαρκώνει τον υποψήφιο μαθητή του Ι. Χριστού, περνά μέσα από το διάδρομο και οι δύο πλευρές προσπαθούν να τον πείσουν να πάρει την απόφαση που αυτοί προκρίνουν.  Αφού ο χαρακτήρας περάσει από το διάδρομο, λέει την από­φαση του και τη δικαιολογεί. Φυσικά, δημιουργείται ένταση, αλλά αυτό είναι το ζητούμενο, γιατί, έτσι, όλοι βιώνουν και εμβαθύνουν στο πρόβλημα.  όσοι περι­μένουν να μπουν στο διάδρομο να έχουν στραμμένη την προσοχή τους στη δραστηριότητα και να καθαρίζουν το μυαλό τους για να είναι έτοιμοι να ακούσουν. | Χάρτης, Φωτογραφίες από την Οικία του Σίμωνος και τη βάρκα αλιείας της Γαλιλαίας | Ανακαλούν την υπάρχουσα γνώση τους γύρω από τις κλήσεις μεγάλων βιβλικών μορφών (όπως ο Αβραάμ, ο Μωυσής, ο Ιωνάς και η Θεοτόκος), γνωρίζουν βιωματικά την ελευθερία που παρέχει ο προσκαλών Θεός και την σπουδαιότητα της «επιστράτευσης» κάθε προσώπου για να σωθεί ο Κόσμος και να γίνει ολοκληρωμένος και εκείνος που ανταποκρίνεται σε αυτή την ριψοκίνδυνη πρό(σ)κληση.  Με τη συγκεκριμένη τεχνική υποβοηθούνται η έκφραση, επιχειρηματολογία, βιωματικότητα, εμβάθυνση σε ένα πρόβλημα, λήψη αποφάσεων, τεχνικές πειθούς. |
|  |  |  |  |
|  |  |  |  |
| Ενέργειες του/της Εκπαιδευτικού πριν τη δραστηριότητα, αν απαιτούνται | Ο/η Εκπαιδευτικός έχει ανακαλέσει προϋπάρχουσες αφηγήσεις Κλήσεως. | | |
| Ενέργειες του μαθητή/της μαθήτριας πριν τη δραστηριότητα, αν απαιτούνται | Οι μαθητές/τριες έχουν υπόψη τους κινδύνους και τις ευκαιρίες που προσφέρει στο πρόσωπο αυτή η κλήση. | | |

5

|  |  |  |  |
| --- | --- | --- | --- |
| **Τάξη** | **Α΄ Γυμνασίου** | | |
| **Θεματικό Πεδίο** | **Ανθρωποι του θεού** | | |
| **Θεματική Ενότητα** | **ΑΝΘΡΩΠΟΙ ΠΟΥ ΔΕΙΧΝΟΥΝ ΤΟΝ ΔΡΟΜΟ ΠΡΟΣ ΤΟΝΒ ΘΕΟ** | | |
| **Κατηγορία Δραστηριοτήτων** | **Δραστηριότητα αξιολόγησης** | | |
| **Γενικός τίτλος** | **Ημερολόγιο αναστοχασμού** | | |
| **Τίτλος δραστηριότητας** | **Ιωνάς** | | |
| **ΠΜΑ του ΠΣ που υπηρετούνται** | **-διακρίνουν τη σύγκρουση ανθρώπινων συμφερόντων και αγάπης του Θεού στην ιστορία του Ιωνά.**  **- αναγνωρίζουν το θέλημα του Θεού για τη σωτηρία όλου του κόσμου μέσα στη βιβλική αφήγηση του Ιωνά.** | | |
| **Χρονική διάρκεια** | 15 λεπτά | | |
| **Αναλυτική Περιγραφή** | | | |
| Στόχος/οι | Οι μαθητές και μαθήτριες:  Να φέρουν στο επίπεδο του συνειδητού την υπάρχουσα γνώση τους  Να βιώσουν την ανάγκη ανάληψης ρίσκου χάριν του «άλλου» ή απόρριψής του  Να διερευνήσουν τις αντιδράσεις τους απέναντι στην «αλλαγή» στάσης του άλλου. | | |
| Ενέργειες του/της εκπαιδευτικού (Αναλυτικά σε φάσεις όσα κάνει και λέει ο/η εκπαιδευτικός στη διάρκεια της δραστηριότητας) | Ενέργειες των μαθητών/μαθητριών  (Αναλυτικά σε φάσεις όσα κάνουν και λένε στη διάρκεια της δραστηριότητας σε σχέση με τον/την εκπαιδευτικό, μεταξύ τους και το υλικό) | Υλικά  (Όσα απαιτούνται για τη δραστηριότητα) | Τεκμηρίωση (Με σύντομο τρόπο δίνονται θρησκειοπαιδαγωγικά επιχειρήματα επιλογής και ανάπτυξης της δραστηριότητας) |
| Ο/Η εκπαιδευτικός στους μαθητές/-τριες  ανακαλεί την εμπειρία (προσ)κλήσεως του Αβραάμ και του Μωυσή.  Διαιρεί την ιστορία του Ιωνά σε τρεις φάσεις: (α) την κλήση του Ιωνά και τη δραπέτευση διά θαλάσσης, (β) την εμπειρία του στην κοιλιά του κήτους και (γ) την δράση του στη Νινευί.  Ταυτόχρονα επιδεικνύει στον χάρτη τους βασικούς σταθμούς της περιπέτειας του Προφήτη.  .  Μετά την αφήγηση εκάστου μέρους, ζητά από τους μαθητές να καταγράψουν τις σκέψεις τους αναφορικά με την κατάσταση και τη στάση του ήρωα της ιστορίας. Το περιεχόμενο και η συχνότητα συγγραφής είναι στην κρίση του μαθητή.  Στο τέλος καλούνται οι μαθητές να συνθέσουν οι ίδιοι το τέλος της ιστορίας του Ιωνά καθώς το βιβλίο έχει «ανοικτό» επίλογο. | Ο μαθητής καταγράφει τα βασικά σημεία της προόδου της ιστορίας τις μαθησιακές εμπειρίες του.  Βεβαίως δεν πρόκειται για μια περίληψη του υλικού του μαθήματος, ούτε ένα ημερολόγιο απλής καταγραφής συμβάντων.  Είναι ένα κείμενο που εστιάζει στις αντιδράσεις του μαθητή σε αυτά που μαθαίνει. Σχολιάζει σχέσεις και συμπεριφορές, σκέψεις και αισθήματα που γεννώνται από τη δράση.  Καταγραφἠ ενός επιλόγου στο αφήγημα. | τετράδιο | Μιλώντας για αναστοχασμό, εννοείται η σκέψη και η ερμηνεία των καθημερινών καταστάσεων ανάλογα με τις αξίες, τα πιστεύω και τις εικασίες μας, με στόχο να βελτιωθούμε και να αναπτύξουμε τη διορατικότητά μας, έτσι ώστε να οδηγηθούμε σε νέα καλύτερη δράση.  Ανακαλείται η υπάρχουσα γνώση τους γύρω από τις εμπειρίες Κλήσεως, γνωρίζεται βιωματικά η έννοια της προφητικής δράσης και η ανταπόκρισή τους σε αιτήματα σωτηρίας,  διερευνούν τη φύση αυτής της σωτηρίας και τοποθετούνται κριτικά.  Το περιεχόμενο και η συγγραφής είναι στην κρίση του μαθητή. Οι καταχωρήσεις μπορούν να έχουν πολλές μορφές: σημειώσεις, με μορφή πρόζας, ποιήματα, σχέδια, εικόνες, πίνακες (βλ. παρακάτω), διαγράμματα, νοητικοί χάρτες, κ.λ.π. του δίνεται έτσι η ευκαιρία να αναστοχάζεται τις μαθησιακές εμπειρίες του. |
|  | Οι μαθητές/τριες. Ακολούθως συνδέουν κριτικά τα προηγούμενα σχόλιά τους με τις γνώσεις και τους προβληματισμούς που αναδύθηκαν κατά τη μελέτη της νεανικής θρησκευτικότητας. |  |  |
|  |  |  |  |
| Ενέργειες του/της Εκπαιδευτικού πριν τη δραστηριότητα, αν απαιτούνται | Ο/η Εκπαιδευτικός ανακαλεί Ιστορίες Κλήσεως | | |
| Ενέργειες του μαθητή/της μαθήτριας πριν τη δραστηριότητα, αν απαιτούνται | Οι μαθητές/τριες έχουν υπόψη τους βασικά στοιχεία για τη διαδικασία της Κλήσης από τον Θεό | | |